3/a. számú melléklet az előterjesztéshez

Budapest Főváros Önkormányzata felújításainak feladatonkénti indoklása


	Egészségügyi feladatok 
	
	
	        ezer Ft-ban

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (8402)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	752 3500
	 
	752 3500  
	146 0000
	898 3500



A 2011. évi költségvetésben 898,4 mFt szerepel az egészségügyi intézmények felújítási feladataira, amelyből céljellegű felújítási támogatási keretre 752,4 mFt került betervezésre. A céljellegű felújítási keretből 12 önálló gazdálkodásra feljogosított költségvetési intézményt támogatunk a működésükhöz elengedhetetlenül szükséges felújítási feladatainak végrehajtásában.

A feladatok elsősorban energia megtakarítást célzó felújítási munkákra (például nyílászárók cseréje, homlokzatok felújítása, kazánházi felújítások, fűtési rendszerek felújítása), valamint a törvényi kötelezettségekből adódó egyéb feladatok megvalósítására irányulnak. A felújítási feladatok az intézmények üzemelési biztonságát javítják, korszerűbb, kényelmesebb körülményeket biztosítanak a betegellátáshoz. A rendelkezésre álló előirányzatok alapján a legindokoltabb és a halaszthatatlan feladatok kerülnek végrehajtásra. 

A „Bajcsy-Zsilinszky Kórház és Rendelőintézet, „A” épület részleges felújítása” (azonosító: 6367) feladat 300,0 mFt előirányzata külön címen, a „9169 Bajcsy-Zsilinszky Kórház „A” épület felújításának céltartaléka” cím felhalmozási tartalékon került biztosításra, 2011. évi üteme 138,8 mFt. A feladat előkészítése megkezdődött: a kiviteli tervek elkészültek, a lebonyolítási szerződés megkötésre került.

A nagyobb volumenű feladatok előirányzata - melyek hosszabb előkészítést igényelnek, vagy műszakilag szakaszolhatók - több évre bontva kerül biztosításra. A 2009. és a 2010. évi kezdésű feladatok megvalósulása folyamatban van.
A feladatok általában a nagy, pavilonos rendszerű kórházi telephelyeket érintenek (például a Szent János Kórház központi telephelyén, orvosi gázhálózat felújítása), vagy a főépületeket érintik (például a Péterfy Sándor utcai Kórházban az elektromos hálózat részleges felújítása, a Károlyi Sándor Kórházban a főépület részleges felújítása, műtők felújítása).

A 2011. évi költségvetésben szereplő új feladatok, a biztonságos működtetéshez elengedhetetlenül szükségesek (például fűtés felújítások, felvonók felújítása, tető felújítások).
Saját bevételei terhére 4 intézmény további 146,0 mFt előirányzatot tervez felújítási feladatokra. 






	Szociálpolitikai feladatok 
	
	
	       ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (8402)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	141 106
	 
	141 106
	60 331
	201 437



A 2011. évi költségvetésben 201,4 mFt szerepel a szociális intézmények felújítási feladataira, amelyből céljellegű felújítási támogatási keretre 141,1 mFt került betervezésre. 
A felújítási pénzeszközökkel önálló gazdálkodásra feljogosított intézmények céljelleggel támogatott felújítási feladatai között 15 intézmény összesen 26 új feladatát tervezzük megvalósítani. A tervezett feladatok közül az alábbiakat kell kiemelni:

Idősek Otthona Dózsa Györgyi út 
Benczúr utca 46. nyílászáróinak felújítása (15,0 mFt)
A Benczúr utca 46. számú intézmény nyílászárói elöregedtek, elhasználódtak, rosszul záródnak, a rendszeres javítások ellenére sem biztosítható a hézagmentes zárás, és emiatt jelentős a fűtési energiaveszteség. A télikert vasvázas üvegezett oldalfalakkal rendelkezik, kiváltása szigetelt faszerkezetre szintén a hőszigetelés miatt szükséges, mivel a jelenlegi hőtechnikai mutatóknak egyáltalán nem felel meg a vasszerkezet, ami szintén az energiaveszteséget növeli.

Idősek Otthona Bp., XI. Kamaraerdei út 16. 
Kamaraerdei út vízvezeték csere I. ütem: (10,0 mFt) 
A kamaraerdei központi telephely régi víz vezetékei rendkívül rossz állapotban vannak, az. A” és „B” épületeket, szociális épület, kazánházat, központi igazgatási épületet ellátó vezetékek oly mértékben elöregedtek, hogy bármely pillanatban veszélybe kerülhet 300 idős ember víz ellátása, fűtés, melegvíz-szolgáltatás, a vizes helyiségek működése.

Idősek Otthona Vámosmikola
Vámosmikola, szennyvíztisztító felújítása (15,0 mFt)
Az intézmény homokszűrő-pados szennyvíztisztító rendszerének öt évre kiadott működtetési engedélye 2011. évben lejár. Az ötévente szükséges tisztítását, felújítását el kell végeztetni, mivel a településen jelenleg nincs csatornarendszer és pár éven belül várhatóan nem is épül ki. Az intézményüzemeltetés zavartalan ellátásának biztosításához szükséges a saját tisztító rendszer felújítása. 

A további felújítási feladatok közül szerepel még több személylift, biztonsági lift, illetőleg lift vezérlőegység felújítás, tető-, homlokzat és homlokzati nyílászáró felújítás, elektromos hálózat, tűzjelző-, valamint nővérhívó hálózat felújítása, burkolatcserék, ill. kéményfelújítás.
A felújítások egyrészt az intézmények üzemeltetésének zavartalan ellátásához járulnak hozzá, melyeket időről időre el kell végezni, másrészt javítanak az intézményi akadálymentesítés helyzetén. 
Saját bevételei terhére 9 intézmény további 60,3 mFt előirányzatot tervez felújítási feladatokra. 



	Oktatási feladatok 
	
	
	
	                      
        ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (8402)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	261 000
	172 425
	433 425
	27 136
	460 561



A 2011. évi költségvetésben 460,5 mFt szerepel az oktatási intézmények felújítási feladataira, amelyből céljelleggel támogatott felújításra 433,4 mFt előirányzat szerepel a költségvetésben. A tervezett előirányzatból 10 felújítási pénzeszközzel önálló gazdálkodásra feljogosított          (261,0 mFt) és 3 önálló gazdálkodási joggal nem rendelkező (172,4 mFt) intézmény felújítási feladatait tervezzük megvalósítani. Az előző évekhez viszonyítva lényegesen kisebb összegeket fordítunk ez évben tetőszerkezetek, vizesblokkok, burkolatok, nyílászárók és homlokzatok felújítására. 
Saját bevételei terhére 8 intézmény további 27,1 mFt előirányzatot tervez felújítási feladatokra. 


	Gyermek- és Ifjúságvédelemi feladatok 
	
	        ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (8402)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	50 200
	35 000
	85 200
	 
	85 200



A Gyermek- és Ifjúságvédelmi feladatok felújítási munkáinak 2011. évi előirányzata 85,2 mFt. Ebből, a pénzeszközökkel önálló gazdálkodásra feljogosított költségvetési intézmények előirányzata (50,2 mFt), a felújítási pénzeszközökkel önálló gazdálkodásra nem jogosult költségvetési intézmények előirányzata (35,0 mFt).
A 2011. évi felújítási feladatok tervezésekor elsődlegesen a már jóváhagyott engedélyokirattal rendelkező és hatósági kötelezettségek miatti feladatokat, illetve a műszakilag mindenképpen indokolt és halasztást nem tűrő felújításokat vettük figyelembe, így például tetőbeázások és zárlatveszély miatti térvilágítás felújítása, illetve a 4221 címkódú intézmény „Speci csoport burkolatok felújítása” elnevezésű feladat az ÁNTSZ szakmai bejárása során - a csoportokban a meleg burkolatok magas fokú elhasználódottsága miatti - szóbeli észrevételezése alapján került tervezésre. 
A gyermek- és ifjúságvédelmi ágazat már meglévő felújítási pénzeszközökkel önálló gazdálkodásra feljogosított költségvetési intézmények mellé (4221 címkód: Kossuth Lajos Gyermekotthon; 4222 címkód: Cseppkő Gyermekotthon és Óvoda; 4230 címkód: Módszertani Gyermekvédelmi Szakszolgálat; 4233 címkód: Fővárosi Önkormányzat Csecsemőket, Kisgyerekeket és Fogyatékosokat Befogadó Gyermekotthonai; 4301 címkód: Fővárosi Gyermekvédelmi Intézmények Gazdasági Szervezete) a 2011. évben újabb intézménynek felújítási pénzeszközökkel önálló gazdálkodásra való jogosultságára nem teszünk javaslatot.

	Kulturális feladatok 
	
	
	
	       ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (8402)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	49 038
	1 000
	50 038
	42 755
	92 793



A Kulturális feladatok felújítási munkáinak 2011. évi előirányzata 92,8 mFt, amelyből céljelleggel támogatott felújításra 50,0 mFt előirányzat szerepel a költségvetésben. Ebből, a pénzeszközökkel önálló gazdálkodásra feljogosított költségvetési intézmények előirányzata  (49,0 mFt), a felújítási pénzeszközökkel önálló gazdálkodásra nem jogosult költségvetési intézmények előirányzata (1,0 mFt), amely tartalékkeretként került betervezésre. 
A kulturális ágazat 2011. évi 50,0 mFt felújítási keret felosztásánál elsősorban az intézmények működéséhez elengedhetetlenül szükséges felújítások egy részét tudtuk csak figyelembe venni. A keret tartalmazza a „Köztéri szobrok felújítása” 21,4 mFt éves keretét is, mely összeg néhány szobor felújítására elegendő, melyek a Hősök terén és a Városligetben helyezkednek el (pl. Majoros Hédi: Kerámia térformája restaurálására, valamint Borsos Miklós: Benedek Elek mellszobrának pótlása), illetve a Budapest Szíve program keretében a Budapest Galériának állapotrögzítő tanulmányokat kell készítenie a Roosevelt téren lévő szoborról. 
A kulturális ágazat éves felújítási keretösszege a megvalósításra váró felújítási feladatok nagyon kicsi töredékére nyújt fedezetet. Az épület műszaki állapotának javításához további jelentős forrásra lenne szükség. 
A kulturális ágazathoz tartozó színházak közül egyetlen színház fénytechnikájának felújítására kerülhet sor. A múzeumok közül egynek a villámvédelmi rendszerét tudtuk a felújítási tervben szerepeltetni. 
A közművelődési és közgyűjtemények intézményeinél egy fiókkönyvtár teljes felújítását terveztük be (Bp. II. ker. Bajáki E. U. 7.- sz. alatti fiókkönyvtár) 2011-2012. évekre, mely műszakilag indokolt. 
Saját bevételei terhére 6 intézmény további 42,8 mFt előirányzatot tervez felújítási feladatokra. 

	Sport feladatok 
	
	
	
	      ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (8402)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	15 782
	 
	15 782
	 
	15 782



A 2011. évi költségvetésben 15,8 mFt szerepel a sport intézmény felújítási feladataira, amely teljes egészében céljellegű felújítási támogatásként került betervezésre. A 2011. évi tervezett keretből a Margitszigeti Atlétikai Centrumnál az alábbi felújítási feladatok kerültek betervezésre: 



Street-ball pályák felújítása 
500 m2 rekortán felület felújítása vonalazással. 
Az atlétika pálya elkészítésével egyidejűleg (1996-ban) rekortán felületet kapott 3 db un. Street-ball pálya is, mely a nagyfokú igénybevétel következtében elkopott, így felújítása indokolt és szükségszerű. 

Hőközpont elektromos rendszer felújítása 
Elosztó szekrény, biztosítékok, kábelezés, mágnes kapcsolók cseréje, elektronikus javítása. 
Az 1986-ban kialakított elektromos kapcsoló szekrény berendezései elavultak, némelyik már nem megbízható, és biztonságosnak sem mondható. A folyamatos ellenőrzések és szükséges javítások már nem elégségesek, sőt egyes alkatrészek már nem is beszerezhetőek. 

Földszinti 3-5. öltözők felújítása 
A 20 éve kialakított helyiségekben a folyamatos javítgatás, tisztasági festés már nem vezet eredményre, így felújításuk a folyamatos működőképesség megtartása érdekében nem odázható tovább. A 3-5. sz. helyiségekben a fűtés, a vizesblokkok és a felületek, valamint a világítás és szellőzés felújítását tartalmazza a feladat. 

Előtér (klubrész) rézfedésének felújítása 
Elhasználódott rézfedés cseréje a beázás megakadályozása érdekében. 
Az 1986-ban kialakított lejtős réztető szerkezet anyagában elöregedett, így már nem képes ellenállni a csapadékvíznek, ill. fagynak. A felújítás feltétlen indokolt és szükséges. 

Világító oszlopok felújítása 
4 db világító konzol (lelátó) tető feletti részeinek, valamint a 6 db világító oszlop felújítása, rozsdamentesítése, mázolási munkái. 
Az eredeti lelátó tartószerkezet, továbbá a 6 db világító oszlop fém részei erősen korrodáltak, így a felújítás nélkül rövid időn belül veszélyessé válhatnak. 

Vízóra akna felújítása 
A Fővárosi Vízművek Zrt. szabványos vízmérő akna kialakítására kötelezte intézményünket. 
Több mint 20 éve jeleztük először, hogy az intézmény vízórája elromlott, de a Vízművek a mérő cseréje helyett inkább az átalánydíjas fizetési módot választotta. Tekintettel, hogy a tárgyi díjösszeg folyamatos emelése (számunka már nem kedvező), továbbá a megfelelő mérőhely kialakítására való sorozatos kötelezés teszi szükségessé a feladatot. 



	Csarnok és Piac Igazgatósági feladatok 
	
	       ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (8402)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	 
	0
	65 000
	65 000



A 2011. évre tervezett felújítási munkáinak elvégzésére saját bevételből az intézmény 65,0 mFt felújítási előirányzatot képeztek az alábbi feladatokra:
Vámház krt.-i Vásárcsarnok
Öntött vas csatornahálózat részleges felújítás V. ütem
Az 1994-ben elkészült rekonstrukciós munkák óta az elöregedett, elhasználódott csatornarendszer felújítására kerül sor, mely a munkák V. és egyben utolsó üteme.
3 db felvonó részleges felújítása
A rekonstrukció során telepített felvonók akna és fülkeajtaja olyannyira elhasználódtak, hogy javításokkal már nem képesek biztonságosan üzemelni, ezért részleges felújításuk elkerülhetetlen.
Bosnyák téri Vásárcsarnok
Hullámpala tető részleges felújítása
A meglévő hullámpala fedésű tetőrész (cca. 770 m2) a sorozatosan beázik, javítása gazdaságtalan és csak rövidtávon jelent megoldást a hibák elhárítása, ezért felújítása szükségessé vált.
Flórián téri Üzletközpont
2 db felvonó részleges felújítása
A felvonók vezérlésének elektronikai felújítása elengedhetetlen a folyamatos és rendeltetésszerű használat érdekében.

	Fővárosi Tűzoltóparancsnoksági feladatok  
	
	       ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (8402)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	 
	0
	70 000
	70 000



A 2011. évre tervezett felújítási munkáinak elvégzésére saját bevételből az intézmény 70,0 mFt felújítási előirányzatot képeztek az alábbi feladatokra:
Jelentősebb felújítási munkák: villámvédelmi rendszerek, térbeton és szertár padozat, tető, irodák felújítása, beázások helyreállítása, valamint a felújítási feladatok pályázati önrészének kiegészítése.



	Települési Értékvédelemi feladatok
	
	
	        ezer Ft-ban 

	Előirányzatok (ezer Ft-ban)
	Települési Értékvédelmi feladatok 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (7216)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	40 000
	40 000
	 
	40 000



Céljelleggel támogatott felújítások tárgyévi előirányzatként 40,0 mFt került betervezésre, amelyből támogatásértékű felújítási kiadásként (önkormányzatok részére): 10,0 mFt, valamint felújítási célú pénzeszköz átadás áth-on kívülre: 30,0 mFt (Társasházak, magántulajdonú épületek, nonprofit szervezetek, stb.) kerül felhasználásra.

	Vállalkozás és Vagyonkezelési feladatok
	
	        ezer Ft-ban 

	Előirányzatok (ezer Ft-ban)
	Vállalkozás és Vagyonkezelési feladatok 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (7232)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	
	
	6 528 
	6 528



A vállalkozási és Vagyonkezelési feladatokra 2011. évi költségvetésben, felújítási feladatok között 6,5 mFt került betervezésre. 
A Fővárosi Közgyűlés Gazdasági Bizottsága 342/2009.(06.02.) számú G. B. határozatával döntött a Parking Kft. által a Budapest V. ker. Bajcsy-Zsilinszky út 36-38. szám alatti bérleményben végzett felújítási költségek helyiségbérbe történő beszámításának módjáról és összegéről. 
A fenti G. B. határozat alapján aláírt Megállapodás tartalmazza, hogy a bérbeszámítás ténylegesen elfogadott értéke 28,7 mFt, melyből 2010. évben a tervezett előirányzat mértékét 22,0 mFt-ot – felhasználtuk. A ki nem fizetett felújítási költség rendezése érdekében szükséges a táblázatban szereplő 6,5mFt tervezése a 2011. évre. 

	Gazdasági és Ellátási feladatok 
	
	
	        ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (7103)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	331 400
	331 400
	 
	331 400



A céljelleggel támogatott intézményi felújítás 2011.évi előirányzata 331,4 mFt, amelyből az alábbi feladatok kerülnek megvalósításra:



Városháza épület fa zárófödém részleges cseréje: 100,0 m Ft
Az elkészült szakértői szakvélemény és engedélyezése tervek alapján szükséges az építési engedély megszerzése. Ezt követően a kiviteli tervek alapján és a kivitelező kiválasztására lefolytatott közbeszerzési eljárás után kezdhető a feladat megvalósítása.

Gerlóczy I. u.-i épületszárny veszélytelenítési munkái:	15,0 mFt      
A Főpolgármesteri Hivatal épülete a Városház-Bárczy I.- Gerlóczy utcák és a Károly krt. által határolt területen helyezkedik el.
Az épület bádogos szerkezet hibái miatt (forrasztások folytonossági hiányossága, illetve bádogszerkezet öregedéséből eredő sérülések, hiányosságok) a párkányszerkezetet a tetőszerkezetről a csapadékvíz folyamatosan áztatja. A párkány vakolata nagy százalékban meglazult, több helyen a már elvégzett sürgősségi veszélytelenítések során leverésre került, a csupasz téglák helyenként meglazultak.
Az első ütemben a balesetveszélyes helyzet sürgős, átmeneti megoldására elkészült a Városház- és Bárczy I. utcai épületszárnyak teljes hosszában a párkányok alá a védőszerkezet felszerelése. 
A második ütem 2011. évi feladata a Gerlóczy utcai épületszárny teljes utcai homlokzatának hosszában lévő, illetve a belső udvarokhoz vezető átjárók, lépcsőházi bejáratok feletti párkányokhoz, védőszerkezetének az elkészítése.
Végleges megoldást az épület teljes homlokzatának felújítása biztosít, amelynek elkészültéig azonban a balesetveszély elhárítását meg kell oldani. 
                         
Városháza épület homlokzatának felújítása   (27.680 m2): 90,0 mFt
2010. évben a homlokzati párkány műszaki állapota indokolttá tette az azonnali beavatkozásként ideiglenes védőszerkezet készítését, mely építési engedély alapján került elvégzésre. 
A hatósági előírás szerint (KÖH 460/2354/2010. sz. határozat) a védőszerkezet 2013. márciusáig maradhat az épületen. A védőszerkezet eltávolításának feltétele a veszélyes állapot megszüntetése, mely a homlokzat és a csatlakozó ereszcsatorna rendszer felújításával lehetséges, mellyel egy időben megvalósítandó a homlokzati kődíszítések, szobrok, fém- és faszerkezetek, restaurálása is.  
A feladat megvalósításához szükséges a 2011. évben az építési engedélyezési,és a  kiviteli tervek készítése, az engedélyezési eljárás lefolytatása, valamint az ütemtervnek megfelelően a további években a kivitelezés megvalósítása.

Irattári épületben (Leonardo köz) klímagép felújítása: 10,0 mFt
Az Irattári épületben az iratok tárolási körülményeinek (megfelelő pára- és hőmérséklet) biztosítása alapvető feladat, mely biztosítja az iratok állagmegőrzését, kezelhetőségüket, használhatóságukat. Az iratok állagmegóvása egyben alapfeltétele is a későbbi levéltárba szállíthatóságuknak, tárolhatóságuknak és esetleges későbbi kutatási munkákhoz történő felhasználhatóságuknak.
Az egyik ilyen követelményt biztosító berendezés - központi klímagép-, amely a megfelelő légállapotot (pára) szolgáltatja. A központi légkezelő berendezés több műszaki egysége meghibásodott, üzembe-helyezhetőségéhez átfogó felújítása szükséges. A kiviteli tervek elkészítése után valósítható meg a gépfelújítás.



Keresztszárnyi épület (2000 m2) lapostető szigetelés felújítása: 2,0 mFt
A keresztszárnyi épület tetején az eredeti háromrétegű szigetelés cca. 20-25 évvel ezelőtt bitumenes vastaglemez szigeteléssel felújításra került, a szigetelés jelenlegi műszaki állapota oly mértékben elavult, hogy a beázások megszűntetése, a sérülések javítása helyenkénti javítással már nem megoldható. A Keresztszárny lapostető része a magastetős oromfalhoz csatlakozik, az épület- és hőmozgások miatt a szigetelés teljes hosszban elvált és megcsúszott, az ideiglenesen beépített bádogos szerkezetek az oromfal felületképzését tönkre tették, a falazatok folyamatosan áznak. A végleges megoldást a beázások megszüntetésére a teljes szigetelés cseréjével lehet csak megoldani. A kiviteli tervek elkészítése, a közbeszerzési eljárás lefolytatása után kezdhető a feladat megvalósítása, mely 2012.évre tervezett, a kivitelezési munka időjárás függősége miatt. 

Irodák felújítása: 14,4 mFt
A Hivatal szervezeti egységeitől folyamatosan beérkező átalakítási, karbantartási, felújítási igények kielégítése bizonyos műszaki igényeken túl nem valósítható meg „épület karbantartási” kereteken belül. Ezen feladatok műszaki mélysége felújítási szintet határoz meg. Általában elektromos hálózat alapszerelése, a világítótestek cseréje, kisebb kiszolgáló vizesblokkok korszerűsítése, átalakítása, a padlóburkolat felújítása, cseréje az igény, a karbantartási tisztasági festés-mázoláson túl. A feladat keretében mintegy cca 360 m2 (+/-10%) m2 nagyságú irodahelyiség, szobacsoport felújítása valósulhat meg.
Az épített környezet alakításáról és védelméről szóló, többször módosított 1997.évi LXXVIII. törvény (Étv.) előírja a tulajdonos részére, különös tekintettel a műemlékvédelem alatt álló építmények és területek vonatkozásában, az építmény „jókarbantartására” vonatkozó kötelezettséget.

Hivatali Óvoda kialakítása: 100,0 mFt
A Főpolgármesteri Hivatal dolgozói állománya részéről igényként, valamint a hivatali vezetés részéről, mint munkáltatói juttatás, illetve szociális komfortérzést növelő szándékként jelentkezett az óvodai szolgáltatás megteremtése. Az elképzelések szerint mintegy 50 fő kisgyermek elhelyezésére szolgáló óvodai foglalkoztató kialakítása a cél.               A feladat megvalósításához az engedélyes tervek elkészíttetése, az építési engedély megszerzése, és a kiviteli tervek alapján a kivitelezés lebonyolítása szükséges.

	Közlekedési feladatok
	
	
	         ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (7311)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	52 000
	52 000
	 
	52 000



A céljelleggel támogatott intézményi felújítás 2011. évi előirányzata 52,0 mFt, amelynek felhasználása az alábbi indoklás alapján kerül felhasználásra: 
A fővárosi forgalomirányítást járműforgalmi adatokkal ellátó mintegy 700 db-os induktív hurokdetektor-állomány egy része – az útburkolat elhasználódása miatt – működésképtelen, ezért nem alkalmas az irányítási rendszer kiszolgálására, így a jelzőlámpás csomópontok rendszere nem a forgalom igényeinek legmegfelelőbb program-, illetve összehangolási paraméterekkel működik. A detektorok üzemkészségének felújítással történő helyreállítása történik meg, ezen feladat keretein belül 90 db helyszínen.
A fővárosi forgalomirányítás területén a forgalomirányító berendezések elektromos betáplálási pontjai számos helyen elöregedtek, így bizonytalanná tehetik a folyamatos működést. Ezek közül  ezen feladat keretében 20 helyszínen történik meg a betáplálási helyek felújítása.
A fővárosi jelzőlámpás csomópontok alépítményei több helyszínen elhasználódtak, és ez a csomópontok üzembiztos működését  veszélyezteti. A felújítás keretében 3 csomópont alépítményének teljeskörű felújítása valósul meg.

2011. évi forgalomtechnikai felújítás tervezett feladatai:
	Jelzőlámpás csomópontok felújítása:

	· XII. Magyar Jakobinusok tere 

	· IX. Üllői út - Könyves Kálmán krt.

	· IX. Gyáli út - Könyves Kálmán krt.

	

	

	Forgalomirányítási kábelszekrények felújítása 8 helyszínen

	Forgalomfigyelő ZTV rendszer felújítása:

	· 15 db dóm kamera felújítása

	· 15 db fix kamera felújítása

	Fővárosi Közterület-felügyeleti feladatok 
	
	       ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (6001)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	100 000
	100 000
	 
	100 000



A Fővárosi Közterület-felügyeleti feladatok felújítási munkáira a 2011. évi költségvetésben tervezetett előirányzat 100,0 mFt, amelyből a hatóságilag előírt (Kulturális Örökségvédelmi Hivatal 460/235-2/2008. számú határozata alapján) Akadémia u. 1. sz. alatti műemlék épület homlokzat felújítási feladatainak (nyílászárinak cseréje, megsérült vakolat helyreállítása stb.) végrehajtására került betervezve. A feladat kivitelezésének kezdése 2011. II. félévében várható, a közbeszerzési eljárást követően.

	Környezetgazdálkodási és Energetikai feladatok 
	
	       ezer Ft-ban 

	Előirányzatok (ezer Ft-ban)
	Céljelleggel támogatott felújítás 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (7322)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	1 992
	1 992
	 
	1 992






A céljelleggel támogatott intézményi felújítás 2011. évi előirányzata 2,0 mFt, amelynek felhasználása az alábbiak szerint kerül felhasználásra:  
A Vakok Intézete díszvilágításának felújítása I. ütem - a költségvetés jóváhagyása esetén - 2011. III. negyedévben, a II. ütem 2012. III. negyedévben  valósulhat meg. 

Út,- hídfelújítás 

A 2011. évi költségvetésben út,- hídfelújításokra tervezett előirányzat: 24 198,4 mFt, amelyből útfelújításokra: 7 320,7 mFt, hídfelújításokra: 16 877,7 mFt került betervezésre.
	
. Útfelújítások 
	
	
	
	        ezer Ft-ban 

	Előirányzatok (ezer Ft-ban)
	Útfelújítási feladatok 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (7311)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	7 320 676
	7 320 676
	 
	7 320 676



2007. évi engedélyokirat terhére tervezett útfelújítás
XI. Bogdánffy út (Irinyi u.-Dombóvári út között) felújítása az Európai Uniós forrásból megvalósuló kerékpárúthoz csatlakozva.

2010. évi II. ütem. 1. szakasz
I. ker. Budai vár várbusz útvonala (Bécsi kapu-Fortuna u.- Hess András tér - Szentháromság tér -Tárnok u. Dísz tér – Országház u.)					
XIX. ker. Ady Endre út ( Baross utca –Templom tér)
XIX. ker. Ady Endre út  (Templom tér – Hoffher Albert utca

2011 évi útfelújítás 

	Kivitelezési feladatok:
	

	Kerület
	Utca
	Szakasz határok

	II.
	Budenz utca
	Bognár utca - Hűvösvölgyi út

	II.
	Csévi utca
	Pasaréti út - Csévi köz

	II.
	Kapy utca
	Csalán u - Törökvész utca

	II.
	Bem József utca
	Margit krt.-Bem tér

	III.
	Nagyszombat utca
	Lajos utca - Bécsi út

	IV.
	Erdősor utca
	Sporttelep út - Baross út

	IV.
	Farkaserdő utca
	Homoktövis út - Óceánárok út

	IV.
	Fóti út
	Megyeri út és XV. kerület között

	V.
	Báthory utca
	Nádor utca - Vértanúk tere - Szemere utca

	V.
	Szemere utca
	Szent István krt. - Báthory utca

	VIII.
	Százados út
	Kerepesi út - Szörény utca

	VIII.
	Szörény utca
	Százados út - Hungária krt.

	IX.
	Aszódi utca
	Ecseri út - Füleki utca

	IX.
	Füleki utca
	Gyáli út - Aszódi utca

	X.
	Gergely utca
	Martinovics tér - Kada utca

	X.
	Újhegyi út
	Gyömrői út - Kozma utca

	XI.
	Sáfrány utca
	Kondorosi út - buszvégállomás

	XII.
	Jagelló út
	Apor Vilmos - BAH csomópont

	XII.
	Fodor utca
	Thomán István utca - Orbánhegyi út

	XII.
	Orbánhegyi út
	Szent Orbán tér – Királyhágó tér

	XIII.
	Pozsonyi út
	Budai Nagy A. utca - Victor Hugó utca - kivéve Raoul Wallenberg utca- Radnóti utca közötti szakasz

	XIV.
	Miskolci utca
	Egressy út - Mogyoródi út

	XIV.
	Ungvár utca
	Nagy Lajos király útja - Rákospatak utca

	XV.
	Bácska utca
	Hubay J. tér - Öregfalusi utca

	XV.
	Irány utca
	Rekettye utca - Tóth I. utca

	XV.
	Késmárk utca
	Drégelyvár utca - Rákospalotai határút

	XV.
	Rákosmező u.
	Telek utca - Régi Fóti út

	XV.
	Szentmihályi út
	Régi Fóti út - M3

	XVI.
	György utca
	Baross utca - Csömöri út

	XVI.
	Vidámvásár u
	Szabadföld út - Simongát utca

	XVII.
	Naplás utca
	Szt. Imre herceg utca - Ananász utca

	XX.
	Ady Endre tér
	

	XX.
	Kulcsár utca
	Mártírok útja - Udvarhely utca

	XX.
	Szilágyság u.-
Mátyás király tér
	Mártírok útja – Ady Endre tér

	XXI.
	Katona J. utca
	Kolozsvári utca - Táncsics utca

	XXII.
	Kamaraerdei út
	Dózsa Gy. út - XI. kerület határ

	XXIII.
	Szent László utca
	Tartsay utca - Szentlőrinci utca


	Tervezési-kivitelezési feladat:
	
	

	XXII.
	Csiperke utca –
Klauzál Gábor u
	Áron u.- Zabola u.

	XIV.
	Thököly út
	Hungária krt. – Mexikói út), valamint Bosnyák téri csomópont

	XII.
	Hóvirág utca
	Hó utca – Rácz Aladár utca

	Csak tervezési feladat:
	
	

	
	
	

	XVI.
	Mátyás király út
	Budapesti út - Szent Korona útja



Útfelújítás 2011-2013. tervezés: (100,0 mFt)
Az útfelújítások folyamatossá tétele érdekében szükség van az elkövetkezendő évek útfelújítási programjának összeállítására. Az engedélyokmány jóváhagyását követően meglehet kezdeni a kiviteli tervek elkészítésére vonatkozó közbeszerzési eljárást. A programjavaslat összeállítása folyamatban van.




	Hídfelújítások
	
	
	
	       ezer Ft-ban 

	Előirányzatok (ezer Ft-ban)
	Hídfelújítási feladatok 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (7311)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	16 877 708
	16 877 708
	 
	16 877 708



2009. évi felüljáró felújítása 1. csoport :  
Lágymányosi hídi pilonok korrózióvédelmének felújítása
XIV. Hungária krt. – Kacsóh Pongrác úti gyalogos aluljáró
XIV. Hungária krt. – Ajtósi Dürer sor gyalogos aluljáró
XIX. Nagykőrösi út feletti gyalogos hidak - P-937 jelű Gomb u., P-938 Cukrász u., P-939 Irányi u., P-942 Zrínyi u., P-943 Torda u.
XIV. P-932 jelű Kacsóh Pongrác úti közúti felüljáró-ágak dilatációinak felújítása (tervezés+kivitelezés)
A tervezéssel egybekötött kivitelezési munkáira 2010-ben megindított nyílt közbeszerzési eljárás ajánlati felhívását 2010-ben a Közbeszerzési Döntőbizottság határozatban megsemmisítette.  Új eljárás kiírását, lefolytatását követően a kivitelezési munkákra várhatóan 2011. második felében kerül sor.
Petőfi híd felújítási munkáinak tervezése   
A tervezési munkára vonatkozó közbeszerzési eljárás előkészítése, összeállítása folyamatban van. Az eljárás lefolytatását követően a felújítási tervek elkészítésére 2011.-ben kerül sor. 
2009. évi felüljáró felújítása 2. csoport:   
XXIII. P-706 jelű Templom u. – Gyáli-patak feletti közúti híd
II. B-421 jelű Zsíroshegyi út – Ördög-árok feletti közúti híd (Egres u.)
XIV. P-233 jelű Gvadányi u. – Rákos-patak feletti gyalogos híd
XVI. P-126 jelű Vidámvásár u. – Zúgó (Szilas-patakág) feletti gyalogos híd
I. Szarvas tér 1. sz. előtti támfal
XIV. P-303 jelű Mezőgazdasági Múzeum előtt - Városligeti-tó feletti közúti híd 
VIII. P-902 jelű Kerepesi úti „Százlábú híd” – MÁV vágányok feletti közúti híd – tervezés
X. P-927 jelű Sibrik Miklós út - MÁV, Ferihegyi gyorsforgalmi út feletti közúti híd – tervezés

A célokmányon szereplő hatósági engedélyhez kötött felújítási munkák tervezése folyamatban van. A tervek részben 2010 év végére, ill. 2011 év első félévében várhatóan elkészülnek. A felújítási munkákra ezt követően kerülhet sor.






2011. évre tervezett felújítási munkák :

 a) kategória: 300,0 mFt
VIII. P-102 jelű Kerepesi úti „Százlábú híd” - MÁV vágányok feletti közúti híd (új híd építése)
Az átépítés még 2011. évben megkezdődhet. A 2011. évre becsült építési költség: 150,0 mFt.  
X. P-927 jelű Sibrik Miklós út - MÁV, Ferihegyi gyorsforgalmi út feletti közúti híd (új felszerkezet építése)
Az átépítés még a 2011. évben megkezdődhet. A 2011. évre becsült építési költség: 150,0 mFt.

b.) kategória :  987,4 mFt
XIII. D-6 jelű, Téli kikötő bejáratánál lévő (Meder utca) közmű és gyalogos híd (felújítás)
II. B-406 jelű Páfrány utcai Ördög-árok feletti közúti híd (új híd építése)
II. B-409 jelű Szipka utcai Ördög-árok feletti gyalogos híd (új híd építése)
II. B-414 jelű Táltos utcai Ördög-árok feletti gyalogos híd (új híd építése)
II. B-417 jelű Líra utcai Ördög-árok feletti gyalogos híd (új híd építése)
II. B-418 jelű Badacsony utcai Ördög-árok feletti gyalogos híd (új híd építése)
II. B-435 jelű Szépjuhászné úti Ördög-árok feletti közúti híd (új híd építése)
III. B-217 jelű Árok utcai Kőbánya utcai árok feletti gyalogos híd (új híd építése)
II. Hűvösvölgyi úti támfal és lépcsők (felújítás)
XIV. P-232 jelű Ond vezér úti Rákos-patak feletti gyalogos híd (új híd építése)
XVIII. P-508 jelű Gyömrői úti Ferihegyi gyorsforgalmi út feletti gyalogos híd (felújítás)
XXII.B-816 jelű Hajlat utcai Péter Pál-árok feletti gyalogos híd (új híd építése)
XXIII. P-701 jelű Táncsics Mihály utcai Gyáli-patak feletti gyalogos híd (új híd építése) (tervezés és kivitelezés becsült költsége: nettó 1 287,4 mFt)

	Lakóház felújítások 
	
	
	
	       ezer Ft-ban 

	Előirányzatok (ezer Ft-ban)
	Lakóház felújítási feladatok 
	Intézmény (saját bevételei terhére) 
	Ágazati felújítás mindösszesen

	
	Intézményei kör 
	Hivatali kör (8402)
	Összesen 
	
	

	1
	2
	3
	4=(2+3)
	5
	6=(4+5)

	Eredeti 
	 
	63 042
	63 042
	 
	63 042



Lakás feladatok felújítási munkáinak 2011. évi előirányzata 63,0 mFt, amelyből a Fővárosi Önkormányzat tulajdonában lévő lakóépületek felújítására 34,1 mFt-ot, nyugdíjas házak felújítására 11,0 mFt-ot irányoztunk elő. 
Az előirányzatból összességében 3 épületen 4 felújítási feladatot tervezünk elvégezni 45,1 mFt összegben, mely azonos összegű a bázis évi előirányzat és fedezete a Költségvetési Elszámolási Számla. 
Az elkülönített Bérlakás Értékesítési Számláról biztosítunk pénzügyi fedezetet a 18,0 mFt bruttó végösszegű üresen álló lakások felújítására. 
Műszaki szempontok szerinti sorolással terveztük a Fővárosi Önkormányzat tulajdonában lévő lakóépületek 2011. évi felújítási feladatait. A felújítási munkák végzését az egyes épület biztonságos üzemeltetése, állagmegóvása határozta meg. 

